รองอธิบดีกรมควบคุมโรค เปิดเผย มีผู้ติดเชื้อโรคโควิดไนน์ทีน รักษาหายกลับบ้านได้เพิ่มอีก 2 ราย
รองอธิบดีกรมควบคุมโรค เปิดเผย มีผู้ติดเชื้อโรคโควิดไนน์ทีน รักษาหายกลับบ้านได้เพิ่มอีก 2 ราย รวมรักษาหายแล้ว 33 คน และขณะนี้ไม่มีผู้ติดเชื้อเพิ่มนพ.ธนรักษ์ ผลิพัฒน์ รองอธิบดีกรมควบคุมโรค กล่าวในการแถลงข่าวสถานการณ์ประจำวันกรณีโรคโควิดไนน์ทีน (COVID-19) ว่า สถานการณ์โรคโควิดไนน์ทีน (COVID-19) ของประเทศไทยขณะนี้มีผู้ป่วยทั้งหมด 50 คน มีผู้ป่วยที่รักษาหายแล้วเพิ่ม 2 คนรวมเป็น 33 คน ไม่พบผู้ติดเชื้อรายใหม่ ขอยืนยัน กระทรวงสาธารณสุข ยังคงมีระบบคัดกรองคนเข้าประเทศอย่างเข้มงวดและต่อเนื่อง โดยมาตรการที่ดำเนินการในช่วงนี้อาจกระทบต่อความสะดวกสบายในการใช้ชีวิตของประชาชน เช่น การเดินทาง การกักกันตนเองที่บ้าน การลดกิจกรรมทางสังคมเพื่อความปลอดภัยของประชาชนและลดความเสี่ยงที่เกิดการแพทยระบาดเชื้อในวงกว้าง อย่างไรก็ตาม สิ่งที่สำคัญที่สุดในการแก้ไขปัญหาดังกล่าวนอกจากการทำงานของภาครัฐและทุกภาคส่วนต้องร่วมมือกันในการดำเนินการด้วย ควรรู้ว่าจะต้องระมัดระวังตัวอย่างไร ทุกคนต้องช่วยกันคนละไม้ละมือ ด้านนพ.สุเทพ เพชรมาก ผู้ตรวจราชการกระทรวงสาธารณสุข เขตสุภาพที่ 6 กล่าวว่า ส่วนกรณีแรงงานไทยที่เดินทางมาจากประเทศเกาหลีใต้ ตั้งแต่วันที่ 7 - 8 มีนาคม 2563 รวม 4 เที่ยวบิน มีผู้เดินทางทั้งหมด 537 คน เป็นผู้เดินทางจากเมืองแทงกูและคยองชังเหนือส่งไปสังเกตอากาศที่ฐานทัพเรือสัตหีบจำนวน 60 คน เป็นเวลา 14 วัน ยืนยันมีการดำเนินการตามมาตรการของกระทรวงสาธารณสุขอย่างเต็มที่เพื่อความปลอดภัยของผู้ที่เดินทางกลับมาจากประเทศเกาหลีใต้ รวมถึงประชาชนทั่วไปด้วย